《送李廷晔令东莞兼柬邓香山 其二》
明代·徐熥

新悬墨绶赴炎方，道过家林束别装。海邑三秋椰子熟，公庭六月荔枝香。

台中谒帝飞双舄，郡里寻仙问五羊。莫向天涯思故国，一时冠盖半同乡。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。